**Тема:** ***Дарган дарган вирусив, дарган мез хlедалуси***

**Мурад***: Дурхlни дарган мезличи диги акlахъес.*

*Дарган мезла кьадриличили дурхlнази аргъахъес.*

***Дарсла башри***

***1. Учитель:*** Ахlерти дурхlни, хlурматла гlяхlли, учительти. Ишбархlи нушала гlядатла ахlенси дарс саби."Дарган дарган вирусив, дарган мез хlедалуси"бикlуси. Вегlла нешла мез хlедалусини, гьай- гьайра вегlла нешла, шила, шантала хlурматла хlебиру. Гьаннала замана, хаслира хъалибарглизиб вегlла нешла мезличил гъай- бикlутира дебали камли саби. Илбагьандан шицlали чекадизес гlягlнибиркур гьарил миллатла адам сунела мазличил гъайикlахъес. Ил бекlлибиубси шартl саби миллат калахъес багьандан. Мез кайдаладирули биалли, халкьра леб, мез хlедузахъалли халкьра агара.

***2.Даргала гимн. (Магомедзапир Гlябдуллаев "Дарга")***

Азир дус- тарих хlела Хабарла шандан -Дарга Цадеш дубурлантала Дебшлабарибси улка Дагъиста дубуртала Минабиубси дайла Берхъаби, жагьбикlаби Гlязиз Ватlан нушала

**Тикрар:**Дарга!Берхъаби, Ватlан дила-Дагъиста уркlи - Дарга, Дарга!Кавказла, Россияла Шанданван чlумал къала.

ХIела халкь \_ мар- хIялалти ЗяхIматчиби сакIубти , Игитуни бурибти , ГIялимти гIилму мурхьти . ХIела шайх-устазуна . Алкун иманна шала - ГIиниз умуси динна, Дила дурхъаси Дарга.

**3) *Салам, дурхlни***. (Гlяйша Кьурбанова) Салам, дарган дучlанти Салам, ахlерти гlяхlли Шалатили адулхъаб Хlушаб гьар дусла бурхlни! Гlяхl сягlят бираб хlушаб Гьар сагаси дякьличиб Баркатсили бетааб Гьар ганз баркьудилизиб. Нешван ахlерли калаб Хlушаб даргала мезла Пасихlти детаахъес Кумекдиаб сарира

***Учитель:*** ***Дарган дарган вирусив, нешла дурхъадеш хlебалуси***

**Нешличила назмурти 1)**

**С.Рабаданов "Ахlерси неш"** Лебил хlела жагадеш Неш, гибсири нушази, Хlела михъирлизирад Ниъ дерхъиб лачинтази. Хlуни нушаб гибти сар Гlямру, дуклуми, шала Хlела уркlи тимхъбиlар Михъиртазиб нушала

**2)**

Неш, хlела някъ буцили, Цаибси ганз кацlира Нушазир акlахъубри Дигира уркlецlира Чуйна нургъби душкири, Ахlенси неш, нушала? Амма чехlедаира Нургъби хIела хlулбазир.

**3)**

Адамдешра ламусра Се сарил дагьахъурри, Гьалмагъдешра цадешра Нушазир дебшладарри

**4)**

Чуйна гIяшриубри хlу Биштlаси сириличи Лехlдизес дигахъира Бучlуси лайлаличи Някъ буцили дукира Хlуни школализи, Бегlла гьалаб белкlунра Хlела у тетрадьлизи

**5) Сценка АГЬ, Ибрагьим**

***Учитель:*** ***Дарган дарган вирусив, дарган мез хlедалуси***

***Дарган мезличила назмурти***

**6) Нешла мез** Х.Кагьриманова

Нешла мез дурхъати сар Вегl варкьибси неш кьяйда Илди дархъати диъни Бала чус неш диганта Нешличи кьяйда карцlли Рирус нешла мезличи Гьаман малхlямти дугьби Дирар чузир иргъули.

**7)Гапизова Амина.**

Нешла мез мучлахlейру Чlянкlли мехlуртаницун Неш,узи,рузи,Вlатан. Бицес хlядуртаницун Хlяжатли сари илди Нушаб тяп кьацl кьяйдали Къияндикибхlелицун Балулра ил нушани

**8)** ***"Нешла мезла жагадеш"***Агара дунъяличир Мез чучирра жагати Гъайбикlарну илдачил Даргала бугьадурти. Ранг-рангла вавназирад Халуби думхуливан, Рангбиру гьар лугъатли "Неш" ибси дев зурхlябван.

**9).**

Бегl гьалаб виштlасини Буру дурхъаси дев-"неш" Гlямру керхайчи сунес Хlемсули икрамикlес

**10).**

Сирхlянта "аба" иру Кьункьила "айби"бикlар Хlунцlранта "аба" иру, Хайдакьла "уба" бикlар Хlурхъанта "адай" иру Ахъушала "неш"бикlар Амма нешла мез цаван Лебтасалра зайдикlар

**11).** Гlямру жагадирути, Баркатла сар дарган мез Илди хlедалул дарган Сай бацlли лукьул шинкьан

**12).**

**"*Дарган мез"* А.Абулманапова.**

Дила мез-дила давла Дила цаибти дигай Дила шан уршилизи Дурира дила мезли. Цаибси гардла далай Белчlунра дила мезли, Аргъайзиб леб гьаннара Белчlунси набра нешли Агь,дила мез,Дарган мез, Хlушала дурхъал давла, Бихlулира рухlлизиб Мягlдан кьайда мургьила.

**13)."Нешла мез"***Зугьра ханум*Нешла вана ниъличил Гьарахъти дугурбазиб Дарган мезла нурани Кертlиб дила рухlлизи Дарган мез, илхlейчибад Дила дунъя хlезиб саб, Уркlила гьарилра тимхъ Хlечил бархбасунси саб. Хlела дугьбазир сари Вавнира зурхlябтира Шурмала чяхl-чяхlира Булбулла макьамтира.

**14).**

**"*Даргала мез" Ахмедхан Абу-Бакар***Мискинси саби бикlар Нушала мезла давла Дугlла саби ил хабар Диур мез Батирайла Мезла хала хlеркlлизир Верхlелра лугъатлизир Дугьби лер рангдикlули Илди айхъес балуси Сай верхlна гlяхlна гъабза Мез давлачердируси Пергерси гъайла уста

***15).***

***"Нешла мез"*** (Р.Бяхlяммадов) Нешла мез-дила давла Бегlтани наб батурси Нана хlуливан нуни Мяхlкамбарес гlягlниси Нешла мез-гlямрула рухl Ну мицlирли вихlути Гlяламла гlякьлуличил Наб букьурли даибти Нешла мез детахъалли, Ну пяхlли ветихъулра Нешла мез хlедагьасли Бегlтиагар язихъра.

**16).**

***"Нешла мез"***Гьаласайули сар неш Берхlиван пархрикlули Набчи игъбарла някъби Цагьакlли гьадалтули Нешла мез кьиблама сар Ну чевхlелкlахъи викул, Иш бархиб дунъяличиб Наб гьуни чебиахъул. Нешла мез, хlушаагар Наб ца бархlи мабикlаб Хlушаб ламарт виасли, Бекlличи цlа кадатаб.

**17)."Нешла мез дигахъена"**Мез дигахъена дурхlни Нешлизирад дакьибти Сири гардбирухlели ГIяшриубли дурибти Мез дигахъени, дурхlни, Хала бегlта датурти Мулк сари илди хlушаб, Маслис-кьадин калунти. Мез дигахъена, дурхlни, Халал гьуни ахъибти, Хъям-кьацlли, къарциндешли Керасес хlедиубти.

***Учитель:*** ***Дарган дарган вирусив, дарган далай хlебалуси*.**

**18).**

Майдайчи дурадухъи 2раза

Ахъли далайдикlулра

Дучlули булбултиван 2раза

Разили хlердирулра

Припев.

Далай далай далалай 2раза

Далай далай далалай

***Учитель:*** **Дарган дарган вирусив, даргала мухIлила пагьму хlебалуси.**

**19).*Сценка."Жита"*"Даршал тlерхьа"**

***Учитель:*** **Дарган дарган вирусив, вегlла Ватlан хlейгахъуси.**

**Ватlайчила назмурти**

**20).Ханум*: Ватlан- Дагъистан нешла***

Хlедикlехlе: хlурхъанти, сирхlяла муирала Хlедикlехlе: цlудхъурла, ахъушала, хайдакьла Ахlенра: лавашакунт, къадарла, губданила Сарра нуша дарганти, Ватlан - Дагъистан нешла

**21).*Дагъистан*** (С.Рабаданов.)

Авадан авлахъличиб Маранкlила лугиван Далай алкlули саби Уркlила кьуватличил Ил далай хlечила саб Дила хъубзар Дагъистан. Хlурхъала хъянтlаличиб Дяргlиб шина гlинизван Уркlила мурхьдешлизиб Хlябкуб алкlули саби Ил хlябкуб хlечила саб Дила букlун Дагъистан

**22).**

Дагъистан, дила Ватlан Цабалги хlербирути Бахъал миллатла Ватlан, Ухен хlу зубариван Дурхъал дила Дагъистан. Улка машгьурбарибти Игит уршбала мягlдан Шанданван чIумабиэс Дебш дарибси Дагъистан Ахъ зубрази бургъуси Дубураван авадан Закван ахъли калаби. Ахъ дубуртар Дагъистан Узидешла уркlбала Байрахъунала майдан Ахъли калаб хlела у Улкализиб Дагъистан

**Курбан 6вкл.** **Дагъистан (**Тавсултан Саидов)

***Учитель:*** **Дарган дарган вирусив, даргала буралаби ва багьираби хlедалуси.**

**23).**(***Мезличила буралаби***)

**Даршдехl дигара мез дагьи, Амма нешла мез хъуммартидра Мез сари даршдусмадти адамтала къиян Мез сари бегlлара дурхъаси халкьла мягlдан Гъайла дудеш-гlякьлу, неш-лезми.**

**24). *Багьираби***

1.Гъямхlебикlар, кьацlхlебикlар-хъалибалтахъа (мегь) 2.Сягlят ахlен-замана буру (дагъа) 3.Бугlярбиалли-бумдар, ванабиалли бисур (дяхlи) 4.Яни белкъунси, дуцlрум гушси (печь) 5.Лебилра шанти бергурли, саби чlянкlли буан (буреба)

**24). Буралаби**.

1. Адамли саби дунъя жагабируси
2. Адам убкlар, у кавлан
3. Ватlайчи къакъбяхъибси чяртлизи кахlеркур
4. Абушадли кабашар
5. Гъабза убкlар, хабар кавлан.
6. Дахъал делчlунсини, дахъал дала

***Учитель:*** ***Шарадаби***

***1.У****-личил чебиу,****Я****-личил бука****(хlули-хlяли)***

***2.****Галгубачиб чумра секlа у сабра ну, Илдани канилизиб бихlулрагу. Цали касиб ва барсбариб****а-****личи****у****Насаб сабра,тайпа сабра гьанна ну.****(кьям-кьам).***

**3.** Хl-хlярпличил дяхlличиб Г-личил мазаличиб **(хlули-гули)**

**4.** Г-личил вацlализиб, вавнадяхъиб унхъразиб Б-личил ил мурталра бусурма кlунтlубазиб **(галга-балга)**

**5.** Нуни калъас, алъас, улъас чумра секlал: Диъби, нусби, кьацl ва чуду, урцул ва тlул. Барсбарадли **у-**личи **и**, акlубли хьул- Нуни бурис, сецад сабил манзил аркьул.(дис-дус)

***Учитель:*** **Дарган дарган вирару даргала делхъ хlедалуси.**

**Учитель:** Ахlерти гlяхlли дила пикрили нушала дурхlни гьалли- марти даргантази халбарес вирар, сенахlенну илдани даргала мез, хабурти,далуйти, назмурти, буралаби, багьираби, делхъ далули сари.

***Викторина***

**1)Чум лера даргала район Дагъистайзир**

*а)5*

*б)4*

**2)ДекIардарая даргала районти**

*а)Къаягентла,Къарабудагъгентла,Хунзахла,Унцукулла*

*б)Сергокъалала,Дахадаевла,Хайдакьла,ЛавашалаАхъушала*

**3)Чиди лугъат хьулчили буцили акIахъубти даргала литературный мез**

*а)ХIурхъила*

*б)Ахъушала*

*в)Хайдакьла*

**4)ДекIардарая даргала шими**

*а)Ахъуша,Сергокъала,Уркарах,Лаваша,Губдани*

*б)Къаягент,Утамыш,Хучни,Уллубий*

**5)Чиди шагьарлизиб хIербирули бегIлара бахъал дарганти**

*а)Дербент*

*б)МяхIячкъала*

*в)Избербаш*